text: 
  Kriminalpolitiet i Løgstør har endnu ikke kunne konstatere, at manden 
  har søgt lægehjælp, og man beder derfor offentligheden om hjælp til 
  at identificere gerningsmanden.
  
  Han beskrives som 25-30 år, ca. 175 cm., almindelig af bygning, sort 
  kort hår, sorte øjne, stor krum næse og måske med overskæg. Han var 
  iført en muligvis rød t-shirt, en sort lædervest og grå bukser. Under
   samtalen på restaurant Rio Bravo fortalte han kvinden, at han var 
  iraner.
  
  IKKE LIVSTRUENDE
  
  Embedslæge Ib Steen Andersen, Nordjyllands Amt, kan ikke umiddelbart 
  sige, hvor farligt bidsåret er, men selv om der er mange blodårer i 
  lemmet, anser embedslægen ikke situationen for livstruende.
  
  " Det er jo slet ikke noget ukendt fænomen, at mænd er blevet bidt 
  i nævnte legemsdel. Vi har endog eksempler på, at en del er blevet 
  bidt af, uden at det har medført døden.
  
  Men med mindre manden søger lægebehandling, så er der nok en risiko 
  for, at han får en infektion i såret, for rent faktisk er der flere
   bakterier i et menneskebid end i for eksempel et hundebid, " siger 
  Ib Steen Andersen.
  
  
  
  